Ægir Linjeforening

Ægir Linjeforening er linjeforeningen for bachelorstudiet havbruksingeniør ved NTNU i Trondheim.

Oppstartsprosessen 
Havbruksingeniør (BIHAV) ble opprettet ved NTNU i 2020, og hadde et kull på 35 studenter. I forbindelse med oppstarten fikk BIHAV-studentene være med i linjeforeningen KOM, men etter fadderukene, bestemte havbrukstudentene seg for å opprette en ny, egen linjeforening etter initiativ fra Andrine Bakken.  Etterhvert fikk hun også med seg Martine Nyborg (nestleder), Brage Taraldsen (økonomiansvarlig) , Julie Mjøen, Johanne Kvarsvik (bedriftskontakter) og Johan Søbstad (arrangementansvarlig). Disse stilte til verv gjennom å sende en mail til Andrine, og det ble bestemt at dersom det kun var én kandidat som stilte til verv, skulle disse få vervet. Unntaket var bedriftskontakt der to kandidater stilte, og der ble det etterhvert bestemt at Julie skulle sitte i styret, mens Johanne var en høyre hånd. Dette ble bestemt 24.august 2020. 

Da tiden var inne for å finne navn til linjeforeningen, ble det opprettet en avstemning i den interne Facebook gruppa for BIHAV-studentene. Her ble det stemt mellom navnene: Poseidon, Havfolket og Ægir.  Ægir fikk 19 av totalt 29 stemmer, og 26.august 2020, ble det dermed bestemt at linjeforeningen skulle hete Ægir Linjeforening. Ægir er fra norrøn mytologi en jotun som hersker over havet. 

Linjeforeningen ble stiftet 2.september 2020 gjennom et stiftelsesmøte blant det nylige opprettede styret. Da tiden var inne for å finne en logo hadde linjeforeningen ingen penger, noe som resulterte i at logoen ble tegnet av en bekjent av et medlem i styret. Dette ble en bra logo.

Styremedlemmer 

Linjeforeninger ved NTNU